নিজস্ব প্রতিবেদন : দিন কয়েক আগে ভাবগতিক দেখে মনে হয়েছিল কেন্দ্রে বিজেপির ওপর আর ভরসা রাখতে পারছেন না অন্ধ্রপ্রদেশের মুখ্যমন্ত্রী চন্দ্রবাবু নাইডু। তাই শিবসেনার পথে হেঁটে কেন্দ্রে জোট ছেড়ে বেরিয়ে আসবে তাঁর দল তেলেগু দেশম পার্টি(টিডিপি)। ১ ফেব্রুয়ারি সংসদে অরুণ জেটলি পেশ করেছেন কেন্দ্রীয় বাজেট। তাতে আলাদা করে অন্ধ্রপ্রদেশের জন্য কোনও বরাদ্দের কথা ঘোষণা না হওয়ায় খুশি নয় টিডিপি। এরপরই সিদ্ধান্ত নেওয়া হয় জোট ছেড়ে বেরিয়ে আসবে তারা। যদিও, পরে সেই সিদ্ধান্তে বদল এনে দাবিদাওয়া আদায়ে 'বড় দাদা'র উপরে চাপ বাড়ানোর কৌশলই নেন অন্ধ্রপ্রদেশের মুখ্যমন্ত্রী।